CELEX: 62021CN0755
Language: el
Date: 2021-12-08 00:00:00
Title: Υπόθεση C-755/21 P: Αναίρεση που άσκησε στις 8 Δεκεμβρίου 2021 ο Marián Kočner κατά της αποφάσεως που εξέδωσε το Γενικό Δικαστήριο (όγδοο τμήμα) στις 29 Σεπτεμβρίου 2021 στην υπόθεση T-528/20, Kočner κατά Ευρωπόλ

14.2.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 73/18
            
         
      Αναίρεση που άσκησε στις 8 Δεκεμβρίου 2021 ο Marián Kočner κατά της αποφάσεως που εξέδωσε το Γενικό Δικαστήριο (όγδοο τμήμα) στις 29 Σεπτεμβρίου 2021 στην υπόθεση T-528/20, Kočner κατά Ευρωπόλ
      (Υπόθεση C-755/21 P)
      (2022/C 73/23)
      Γλώσσα διαδικασίας: η σλοβακική
      
         Διάδικοι
      
      
         Αναιρεσείων: Marián Kočner (εκπρόσωποι: M. Mandzák, M. Para, δικηγόροι)
      
         Αντίδικος κατ’ αναίρεση: Οργανισμός της Ευρωπαϊκής Ένωσης για τη Συνεργασία στον Τομέα της Επιβολής του Νόμου, Βασίλειο της Ισπανίας
      
         Αιτήματα
      
      Ο αναιρεσείων ζητεί από το Δικαστήριο:
      
                  —
               
               
                  να αναιρέσει την αναιρεσιβαλλόμενη απόφαση στο σύνολό της·
               
            
                  —
               
               
                  να αναπέμψει την υπόθεση στο Γενικό Δικαστήριο για να την κρίνει εκ νέου·
               
            
                  —
               
               
                  να κρίνει ότι το Γενικό Δικαστήριο θα αποφανθεί επί των δικαστικών εξόδων.
               
            
         Λόγοι αναιρέσεως και κύρια επιχειρήματα
      
      Ο αναιρεσείων επικαλείται δύο ζημιογόνα γεγονότα. Η αίτηση αναιρέσεως στηρίζεται συνολικά σε έξι λόγους. Το Γενικό Δικαστήριο προέβη σε εσφαλμένη νομική εκτίμηση της υπόθεσης και σε εσφαλμένη εφαρμογή του ουσιαστικού δικαίου, ειδικότερα σε σχέση με την από κοινού και εις ολόκληρον ευθύνη του καθού και του κράτους μέλους για τη ζημία, ερμήνευσε εσφαλμένα το εθνικό δίκαιο, διαπίστωσε εσφαλμένα την έλλειψη αιτιώδους συνάφειας μεταξύ της συμπεριφοράς του καθού και του ζημιογόνου γεγονότος, και επίσης αιτιολόγησε ανεπαρκώς την αναιρεσιβαλλόμενη απόφαση και παραμόρφωσε τα αποδεικτικά στοιχεία.